b'\n_START_ARTICLE_\nProvinca Dajab\xc3\xb3n\n_START_SECTION_\nIzvor imena\n_START_PARAGRAPH_\nIme province izvira od staroselskega ljudstva Ta\xc3\xadno, ki jo kli\xc4\x8de Dahaboon. Tako imenujejo tudi glavno reko obmo\xc4\x8dja, dana\xc5\xa1njo reko Dajab\xc3\xb3n.\n_START_SECTION_\nNahajali\xc5\xa1\xc4\x8de\n_START_PARAGRAPH_\nProvinca se nahaja na severozahodnem delu dr\xc5\xbeave. Na severu meji na provinco Monte Cristi, na vzhodu na provinco Santiago Rodr\xc3\xadguez, na jugu pa na provinco El\xc3\xadas Pi\xc3\xb1a. Na zahodu province je dr\xc5\xbeavna meja s Haitijem.\n_START_SECTION_\nGeografija\n_START_PARAGRAPH_\nV ju\xc5\xbenem delu province najdemo Cordillero Central (sl. "Osrednja gorska veriga"). Severni del je prete\xc5\xbeno uravnan in savanski, nahaja pa se znotraj Doline reke Yaque del Norte, znani tudi kot\xc2\xa0\xc2\xbbL\xc3\xadnea Noroeste\xc2\xab.\n_START_SECTION_\nReke\n_START_PARAGRAPH_\nEdina ve\xc4\x8dja reka v provinci je Dajab\xc3\xb3n, znana tudi kot Masacre (po fr. Massacre). Od mesta Dajab\xc3\xb3n pa vse do svojega ustja po reki poteka dr\xc5\xbeavna meja s Haitijem. Druge reke v okolici so precej kraj\xc5\xa1i pritoki omenjene reke in reke Artibonite.\n_START_SECTION_\nPodnebje\n_START_PARAGRAPH_\nProvinca ima prete\xc5\xbeno tropsko podnebje. Ve\xc4\x8dino leta je tu precej vro\xc4\x8de, le v gorskem delu se nekoliko ohladi.\n_START_SECTION_\nGospodarstvo\n_START_PARAGRAPH_\nKot v ve\xc4\x8dini obmejnih provinc republike je tudi tukaj gospodarstvo precej \xc5\xa1ibko. Velik pomen ima trgovina s Haitijem, \xc5\xa1e posebej v glavnem mestu. V gorah se pre\xc5\xbeivljajo predvsem z gojenjem kave in fi\xc5\xbeola, na severu province z vzgojo ri\xc5\xbea in banan, v savanah okrog prestolnice pa prevladuje \xc5\xbeivinoreja.'